[{"text_idx": "#000011", "text": "Sut i ddod o hyd i niCyn-fyfyrwyr"}, {"text_idx": "#000018", "text": "Os ydych erioed wedi treulio amser maith yn pori\u2019r we er mwyn cael awgrymiadau ar sut i lunio Datganiad Personol ar gyfer eich cais i\u2019r brifysgol, byddwch yn gwybod bod digonedd o gyngor i\u2019w gael. Byddwch yn gweld awgrymiadau, cyngor, canllawiau a thaflenni gwaith sydd a\u0302\u2019r bwriad o\u2019ch helpu yn eich ymgais i lunio 4000 o lythrennau a rhifau, a\u2019r cyfan wedi\u2019i drefnu\u2019n dwt ac yn daclus er mwyn gwarantu lle i chi (neu o leiaf gyfweliad) yn eich prifysgol ddelfrydol, ar eich cwrs delfrydol."}, {"text_idx": "#000019", "text": "Ond os ydych yn chwilio am y Datganiad Personol \u2018perffaith\u2019, dyma\u2019r man cychwyn o ran cyngor i chi fwy na thebyg..."}, {"text_idx": "#000025", "text": "Diben sylfaenol y datganiad yw rhoi gwybod i brifysgolion pam rydych yn awyddus i astudio eu cwrs a pham y byddech yn dda yn gwneud hynny. Peidiwch a\u0302 chanolbwyntio\u2019n ormodol ar eich gweithgareddau allgyrsiol gan anghofio dweud wrthym beth yn union rydych chi eisiau ei wneud!"}, {"text_idx": "#000031", "text": "Mae camgymeriadau sillafu, gwallau gramadeg, ma\u0302n lithriadau; mae modd osgoi pob un o\u2019r rhain ac maen nhw\u2019n dangos diffyg craffter sydd yn ei dro yn gwneud i ni gwestiynu faint o ymdrech y byddwch yn ei wneud ar ein cwrs. Dylech ofyn i rywun dibynadwy i brawfddarllen y datganiad cyn i chi bwyso\u2019r botwm cyflwyno."}, {"text_idx": "#000036", "text": "Bydd prifysgolion sy\u2019n darllen eich ffurflen UCAS yn gwybod beth rydych yn ei astudio yn y coleg, felly peidiwch a\u0302 rhoi gwybod i ni eich bod yn gwneud tair lefel-A mewn Hanes, Saesneg, Celf ac ati. Defnyddiwch egwyddor \u2018A beth?\u2019: beth ydych wedi\u2019i ddysgu o\u2019r Lefelau-A yma i\u2019ch gwneud yn ymgeisydd cadarn ar gyfer y brifysgol?"}, {"text_idx": "#000038", "text": "Gall gofyn i nifer o bobl am gymorth wneud mwy o niwed nag o les. Os byddwch yn cael cyngor gan bawb ac yn gwneud yr holl newidiadau y byddan nhw\u2019n eu hawgrymu, gall eich datganiad fod yn generig, yn ddryslyd ac ni fydd yn edrych yn bersonol i chi. Manteisiwch ar y cymorth y bydd eich coleg yn ei gynnig, a phan fyddwch wedi gorffen, gofynnwch i rywun ei brawfddarllen ond gwnewch yn siw\u0302r mai gwaith o\u2019ch \u2018eiddo chi\u2019 yw\u2019r cyfan yn y pen draw."}, {"text_idx": "#000040", "text": "Bydd rhai brawddegau yn ymddangos mewn mwy nag un datganiad personol, yn anochel. Rydym yn disgwyl hyn, ac nid yw\u2019n broblem. Ond mae gan UCAS ddull soffistigedig o wirio bod yr holl ddatganiadau personol a gyflwynir iddynt yn wreiddiol. Os byddan nhw\u2019n gweld bod gormod o bethau\u2019n debyg i ddatganiadau eraill sydd yn eu cofnodion, byddan nhw\u2019n rhoi gwybod i bob un o\u2019r prifysgolion rydych wedi gwneud cais amdanynt. Peidiwch a\u0302 theimlo\u2019r temtasiwn i dynnu ychydig o baragraffau o\u2019r datganiadau sampl sydd i\u2019w cael ar y we. Nid yw\u2019n werth cymryd y risg."}, {"text_idx": "#000044", "text": "Awgrymiadau am daclo syndrom ffugiwr wrth wneud cais i brifysgol a mynd i'r brifysgol"}]